Държавен вестник, бр. 100, 2015 г., стр. 35

БРОЙ  100	
Д Ъ Р Ж А В Е Н  В Е С Т Н И К 	
СТР.  35  
Чл. 11. (1) Когато предвидената мярка за 
защита по чл. 6, ал. 1, т. 4 ЗЗЛЗВНП е „промя-
на на мястото на живеене“, Бюрото по защита 
настанява първоначално защитените лица на 
безопасно място незабавно след сключване 
на споразумението. 
(2) Бюрото по защита избира и наема 
подходящи жилища, в които се настаняват 
защитените лица. 
(3) Изборът на подходящите жилища се 
осъществява след проучване на възможности­
те и анализ на средата, в която лицата ще 
бъдат настанени.
(4) Договорите за наем на жилища по ал. 2 
се сключват от упълномощени от директора 
на Бюрото по защита служители с променени 
основни данни. 
(5) В определени случаи договори за наем 
на жилища по ал. 2 могат да се сключват и 
от защитените лица, когато са с променени 
основни данни. 
(6) При необходимост за служителите, 
които изпълняват мярката „промяна на мяс-
тото на живеене“, се осигуряват жилища по 
реда на ал. 4. 
(7) Разходите по първоначалното настаня-
ване на защитените лица, както и разходите, 
които произтичат от сключените договори за 
наем на жилищата по ал. 2, са за сметка на 
Програмата за защита.
(8) Текущите разходи, свързани с ползва-
нето на жилищата по ал. 2, са за сметка на 
защитените лица.
(9) Разходите, които произтичат от склю-
чените договори за наем, и текущите разходи, 
свързани с ползването на жилищата по ал. 6, 
средствата за нощувки на служителите при 
първоначално настаняване на защитените 
лица, както и разходите по преместването им 
са за сметка на Бюрото по защита.
Чл. 12. (1) За изпълнение на мярката по 
чл. 6, ал. 1, т. 4 ЗЗЛЗВНП – „промяна на мяс-
тото на работа“, Бюрото по защита поддържа 
контакти с бюрата по труда, Агенцията за 
социално подпомагане и с други юридически 
и физически лица.
(2) Изборът на подходяща работа се осъ-
ществява след проучване на възможностите, 
естеството на работата и анализ на средата, 
в която лицата ще работят. 
Чл. 13. За изпълнение на мярката по чл. 6, 
ал. 1, т. 4 ЗЗЛЗВНП – „промяна на учебното 
заведение“, Бюрото по защита осъществява 
контакти със съответните компетентни ор-
гани на Министерството на образованието 
и науката, със съответното висше училище, 
местната власт и др.
Чл. 14. (1) Мярката по чл. 6, ал. 1, т. 4 
ЗЗЛЗВНП – „настаняване в друго място за 
изтърпяване на наказанието“, се осъществява 
по предложение на директора на Бюрото по 
защита и се осигурява от главния директор на 
Главна дирекция „Изпълнение на наказанията“ 
към министъра на правосъдието.
(2) След настаняването на защитените лица 
в друго място за изтърпяване на наказанието 
началникът на новото място за изтърпяване 
на наказанието е длъжен да осигури на слу-
жителя за връзка достъп до защитените лица.
(3) Служителите за връзка поддържат 
контакт със защитените лица чрез началника 
на мястото за изтърпяване на наказанието, 
където лицата са настанени.
(4) Служителите на Бюрото по защита и 
началникът на мястото за изтърпяване на 
наказанието текущо обменят информация по 
отношение на защитените лица. 
Чл. 15. (1) Мярката по чл. 6, ал. 1, т. 5 
ЗЗЛЗВНП – „пълна промяна на самолич-
ността“, е необратима и се прилага само по 
отношение на защитени лица с българско 
гражданство. 
(2) Мярката се прилага по предложение на 
директора на Бюрото по защита след изрич-
ното писмено съгласие на защитеното лице. 
Чл. 16. (1) Издаването на документите с 
променени основни данни за защитените лица 
с разпоредени мерки по чл. 6, ал. 1, т. 3 – 5 
ЗЗЛЗВНП и на служителите на Бюрото по 
защита се извършва служебно по искане на 
Бюрото по защита по ред, определен в закон. 
(2) Документите за самоличност, издаде-
ни на защитените лица преди включването 
им в Програмата за защита, се съхраняват в 
Бюрото по защита. 
(3) Документите по ал. 2 могат да се ползват 
от защитените лица или от лицата, получили 
пълна промяна на самоличността, в случаи, 
когато се засягат законните интереси на дър-
жавата или на трети лица, след разрешение на 
главния прокурор в присъствие на служител 
от Бюрото по защита. 
(4) Разходите по издаване на документите 
с променени основни данни на защитените 
лица са за сметка на Програмата за защита.
Чл. 17. (1) Когато с разпореждането на 
главния прокурор е предвидено осигуряване 
на дейности по чл. 6, ал. 6 ЗЗЛЗВНП – со-
циална, медицинска, психологическа или 
правна помощ, това се организира от Бюрото 
по защита. 
(2) Финансовата помощ по чл. 6, ал. 6 
ЗЗЛЗВНП, осигурявана от Бюрото по за-
щита, може да е ежемесечна, определена в 
разпореждането на главния прокурор, както 
и допълнителна – еднократна, отпускана по 
ред, определен от главния прокурор.
(3) Когато с разпореждането на главния 
прокурор не са предвидени дейности по чл. 6, 
ал. 6 ЗЗВЗВНП или е налице необходимост от 
тяхното изменение или допълнение, искането 
на защитеното лице за осигуряване, изменение